إتصالات مصر شركة موبايل شغاله فى مصر، بتعتبر امتداد لشركة اتصالات الإمارات. الشركة ابتدت تشتغل فى اخر ابريل 2007 و بكده بقت شركة الموبايل التالته فى مصر. و اعلنت بداية خدمات الجيل التالت فى مصر و بقت اول شركة موبايل بتشتغل بتكنولوجيا الجيل التالت المتطور 3.5G اللى بيخلى المشتركين يخشوا علي النت بسرعة عالية اعلي من سرعة الاتصال بتكنولوجيا 3G.بتعتبر إتصالات الشركة الـ140 عالميا من حيث رأس المال.شركة إتصالات الام شغالة فـ16 بلد و منهم (الإمارات و السعودية و مصر و أفغانستان). اتصالات خدت لقب احسن مشغل للموبايلات فى افريقيا سنة 2009 و 2010. قبل ما الشركة تشتغل رسمى فى مصر ، الشركة قدمت خدمة حجز الارقام لأول مرة فى مصر. الخدمة دى بتسمح للعميل انه يخترع رقم تليفونه و انه يحجز و يخلى رقمه رقم مميز او مرتبط بتواريخ مهمة له زى عيد ميلاده مثلا وده شد ناس كتير للشركة. فبداية 2009 خدت إتصالات الشركتين دول : Nile On Line و EgyNet والي بيقدموا خدمات النت السريعة فمصر. ساعتها بدأت إتصالات تقديم خدمات الشبكة السريعة ADSL فى مصر و كمان خدمات متميزة فى مجال الم بعد سنتين من التشغيل أدرت الشركة تشد 15 مليون مشترك حسب تصريحات الشركة الرسمية.